ສະພາວະເງິນເຟີ້ ເຮັດໃຫ້ລາຄາຮຸ້ນຕົກ ໃນຫວຽດນາມ
ຕະຫລາດຮຸ້ນຫວຽດນາມຕົກລາຄາ ຍ້ອນສະພາວະເງິນເຟີ້ທີ່ສູງສຸດ ໃນຮອບ 2 ປີປາຍຜ່ານມາ.
ສະພາວະເງິນເຟີ້ໃນຫວຽດນາມແມ່ນຢູ່ໃນລະດັບສູງສຸດໃນ ຮອບ 2 ປີປາຍຜ່ານມາ ຊຶ່ງລາຄາສິ່ງຂອງໃນເດືອນພຶດ ສະພາ ປີນີ້ ແມ່ນເກືອບ 20 ເປີເຊັນລື່ນໃນຊ່ວງດຽວກັນ ຂອງປີແລ້ວນີ້ ໂຕເລກຫລ້າສຸດນີ້ ທີ່ໄດ້ປະກາດໃຫ້ຮູ້ໂດຍຫ້ອງການສະ ຖິຕິທົ່ວໄປໃນກຸງຮາໂນຍ ໄດ້ເຮັດໃຫ້ລາຄາຮຸ້ນ ໃນຕະ ຫລາດຮຸ້ນນ້ອຍໆຂອງຫວຽດນາມ ລົດລົງ 3 7 ເປີເຊັນ ໃນມື້ນີ້ ນັບວ່າເປັນມື້ທີ 9 ລຽນຕິດທີ່ ຮຸ້ນໄດ້ຕົກລາຄາ ແລະເຮັດໃຫ້ຕະຫລາດຮຸ້ນຫວຽດນາມລົດຄ່າລົງ 17 ເປີເຊັນ ຕັ້ງແຕ່ວັນທີ 11 ເດື່ອນນີ້ເປັນຕົ້ນມາ ຫວຽດນາມມີຄວາມປະທັບໃຈ ທີ່ເປັນນຶ່ງໃນບັນດາປະເທດ ໃນພາກພື້ນເອເຊຍທີ່ມີການເສດຖະກິດເຕີບໂຕຂຶ້ນໄວທີ່ສຸດ ໂດຍມີອັດຕາຂະຫຍາຍໂຕສະເລ່ຍ 7 ເປີເຊັນໃນຮອບ 10 ກວ່າປີຜ່ານມານີ້ ແຕ່ອົງການວັດແທກຄວາມໜ້າເຊື່ອຖື ທາງດ້ານການເງິນລະຫວ່າງຊາດໄດ້ຫຼຸດຄວາມໜ້າເຊື່ອຖືກ່ຽວກັບການຈ່າຍໜີ້ສິນຂອງປະ ເທດໃນປີຜ່ານມານີ້ ໂດຍກ່າວວ່າຫວຽດນາມໄດ້ສືບຕໍ່ກະຕຸ້ນເສດຖະກິດມາດົນໂພດ ຫລັງ ຈາກໂຜ່ໂຕອອກຈາກສະພາວະເສດຖະກິດຕົກຕໍ່າຂອງໂລກໃນປີ 2009 ມາແລ້ວ ນັບແຕ່ນັ້ນມາ ລັດຖະບານໄດ້ເອົາບາດກ້າວຕ່າງໆເພື່ອເຮັດໃຫ້ເສດຖະກິດຂອງຕົນຢູ່ໃນສະພາບທຸ່ນທ່ຽງ ຮວມທັງການຂຶ້ນອັດຕາດອກເບ້ຍເງິນກູ້ສູງຂຶ້ນແລະຫລຸດຄ່າເງິນຕາຂອງຕົນລົງ ເຖິງຢ່າງໃດກໍດີ ບັນດານັກວິເຄາະກ່າວວ່າ ມາດຕະການເຫລົ່ານີ້ ເບິ່ງຄືວ່າຍັງຈະ ບໍ່ສາມາດຄວບຄຸມໄດ້ໄປຈົນຮອດທ້າຍປີນີ້ ລັດຖະບານກ່າວວ່າ ອັດຕາເງິນເຟີ້ປະຈໍາປີ ໃນເດືອນພຶດສະພານີ້ແມ່ນ ຢູ່ໃນລະດັບ 19 78 ເປີເຊັນ ຊຶ່ງນັບວ່າເປັນອັດຕາສູງສຸດນັບແຕ່ເດືອນທັນວາປີ 2008 ເປັນຕົ້ນມາ